Document ID: 31978D0463

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Απριλίου 1978 περί θεσπίσεως μιας κοινοτικής τυπολογίας των γεωργικών εκμεταλλεύσεων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, την απόφαση του Συμβουλίου της 4ης Δεκεμβρίου 1962 περί συντονισμού της πολιτικής των γεωργικών διαρθρώσεων(1), και ιδίως το άρθρο 4, τον κανονισμό (ΕΟΚ) αριθ. 79/65 του Συμβουλίου της 15ης Ιουνίου 1965 περί δημιουργίας ενός δικτύου γεωργικής λογιστικής πληροφορήσεως σχετικά με τα εισοδήματα και την οικονομία των γεωργικών εκμεταλλεύσεων μέσα στην Ευρωπαϊκή Οικονομική Κοινότητα(2), όπως τροποποιήθηκε τελευταία από τον κανονισμό (ΕΟΚ) αριθ. 2910/73(3), και ιδίως το άρθρο 4, τον κανονισμό (ΕΟΚ) αριθ. 70/66 του Συμβουλίου της 14ης Ιουνίου 1966 περί οργανώσεως μιας βασικής έρευνας μέσα στο πλαίσιο ενός προγράμματος ερευνών περί των διαρθρώσεων των γεωργικών εκμεταλλεύσεων(4), όπως τροποποιήθηκε τελευταία από τον κανονισμό (ΕΟΚ) αριθ. 35/67(5), και ιδίως το άρθρο 12, την οδηγία (ΕΟΚ) αριθ. 75/108 του Συμβουλίου της 20ής Ιανουαρίου 1975 περί οργανώσεως μιας έρευνας των διαρθρώσεων 1975 μέσα στα πλαίσια ενός προγράμματος ερευνών περί των διαρθρώσεων των γεωργικών εκμεταλλεύσεων(6), και ιδίως το άρθρο 8α), τον κανονισμό (ΕΟΚ) αριθ. 3228/76 του Συμβουλίου της 21ηςΔεκεμβρίου 1976 περί οργανώσεως μιας ερεύνης περί των διαρθρώσεων των γεωργικών εκμεταλλεύσεων 1977(7), και ιδίως το άρθρο 6 παράγραφος 1, τον κανονισμό (ΕΟΚ) αριθ. 218/78 του Συμβουλίου της 19ης Δεκεμβρίου 1977 περί οργανώσεως μιας ερεύνης "περί της διαρθρώσεως των γεωργικών εκμεταλλεύσεων 1979/1980"(8), και ιδίως το άρθρο 7, Εκτιμώντας: ότι οι γεωργικές εκμεταλλεύσεις είναι πολυάριθμες και ποικίλες μέσα στην Κοινότητα και ότι, ιδίως για το λόγο αυτό, η ανάλυση της καταστάσεώς τους απαιτεί την προσφυγή σε μία κατάλληλη κοινοτική τυπολογία- ότι η τυπολογία αυτή πρέπει να βασίζεται σε κριτήρια οικονομικής φύσεως που να αφορούν τα δύο ουσιώδη χαρακτηριστικά των εκμεταλλεύσεων δηλαδή τον τεχνικο-οικονομικό προσανατολισμό και το μέγεθος- ότι η έννοια των ακαθαρίστων κερδών είναι, με τις σημερινές γνώσεις, εκείνη που ανταποκρίνεται καλύτερα στον αντικειμενικό στόχο και ότι, για κάθε ένα από τους κλάδους παραγωγής των εκμεταλλεύσεων, το κριτήριο αυτό μπορεί να καθορίζεται υπό τυποποιημένη μορφή για κάθε περιοχή- ότι η εν λόγω τυπολογία θα έπρεπε να είναι διαθέσιμη ώστε να εφαρμοσθεί αδιακρίτως επί των δεδομένων των διαρθρωτικών ερευνών ή των κοινοτικών στατιστικών απογραφής και επί των δεδομένων του δικτύου γεωργικής λογιστικής πληροφορήσεως- ότι αυτή πρέπει με τον τρόπο αυτό να αποτελέσει ένα σύνδεσμο μεταξύ των δύο αυτών πηγών πληροφορήσεως επιτρέποντας την αμοιβαία ενίσχυσή τους- ότι η τυπολογία αυτή πρέπει, ανάλογα με τις ανάγκες της αναλύσεως, να επιτρέπει τη σύσταση συνόλων εκμεταλλεύσεων περισσότερο ή λιγότερο συνδεδεμένων, εξασφαλίζοντας πάντως την απαραίτητη συνοχή μεταξύ των διαφόρων επιπέδων της ταξινομήσεως- ότι η τυπολογία αυτή πρέπει να μπορεί να προσαρμόζεται, αν είναι ανάγκη, λαμβανομένης υπόψη ιδίως της αποκτηθείσης εμπειρίας και της εξελίξεως των αναγκών πληροφορήσεως επί του θέματος- ότι τα μέτρα που προβλέπονται στην παρούσα απόφαση αποτέλεσαν αντικείμενο διαβουλεύσεως με τη Μόνιμη Επιτροπή των Γεωργικών Διαρθρώσεων και είναι σύμφωνα με τη γνώμη της Κοινοτικής Επιτροπής του Δικτύου Γεωργικής Λογιστικής Πληροφορήσεως της ΕΟΚ καθώς και της Μονίμου Επιτροπής της Γεωργικής Στατιστικής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Για την εφαρμογή της αποφάσεως αυτής νοείται ως: α) "κοινοτική τυπολογία των γεωργικών εκμεταλλεύσεων", η οποία στο εξής αποκαλείται "τυπολογία": μια ομοιόμορφη ταξινόμηση των εκμεταλλεύσεων της Κοινότητος, που βασίζεται στον τεχνικο-οικονομικό προσανατολισμό καθώς και στο οικονομικό μέγεθος των εκμεταλλεύσεων και σχεδιασμένη με τέτοιο τρόπο που να επιτρέπει τη σύσταση ομοιογενών συνόλων εκμεταλλεύσεων περισσότερον ή ολιγότερον λεπτομερών. Ο τεχνικο-οικονομικός προσανατολισμός της εκμεταλλεύσεως και το οικονομικό μέγεθός της προσδιορίζονται με βάση το τυπικό (standard) ακαθάριστο κέρδος. β) "τεχνικο-οικονομικός προσανατολισμός της εκμεταλλεύσεως": το σύστημα παραγωγής μιας εκμεταλλεύσεως που χαρακτηρίζεται από τη σχετική συμμετοχή των διαφόρων κλάδων παραγωγής της εν λόγω εκμεταλλεύσεως στο σύνολο του τυπικού ακαθαρίστου κέρδους της. Διακρίνονται, ανάλογα με τον επιθυμητό βαθμό αναλύσεως, δύο κατηγορίες τεχνικο-οικονομικού προσανατολισμού: κύριες και ειδικές- γ) "οικονομικό μέγεθος εκμεταλλεύσεως": το σύνολο του σταθερού ακαθαρίστου κέρδους της εκμεταλλεύσεως. Αυτό αντιστοιχεί στο ποσό των τυπικών ακαθαρίστων κερδών κάθε ενός από τους διαφόρους κλάδους παραγωγής της εκμεταλλεύσεως και εκφράζεται σε κοινοτικές μονάδες μετρήσεως- δ) "τυπικό ακαθάριστο κέρδος": η διαφορά μεταξύ σταθερής (standard) αξίας της παραγωγής και του σταθερού ποσού ορισμένων άμεσων δαπανών παραγωγής. Η διαφορά αυτή, που εκφράζεται ανάλογα με την περιοχή, καθορίζεται και εφαρμόζεται σε κάθε κλάδο παραγωγής της εκμεταλλεύσεως, είτε ανά εκτάριο χρησιμοποιουμένης γεωργικής γης στη περίπτωση των κλάδων φυτικής παραγωγής είτε κατά κεφαλή ζώου στην περίπτωση των κλάδων ζωϊκής παραγωγής. Άρθρο 2 1. Τα τυπικά ακαθάριστα κέρδη αναγράφονται στο παράρτημα I. 2. Οι τεχνικοοικονομικές κατηγορίες προσανατολισμού των εκμεταλλεύσεων αναγράφονται στο παράρτημα II. 3. Οι κατηγορίες οικονομικού μεγέθους των εκμεταλλεύσεων αναγράφονται στο παράρτημα III. Άρθρο 3 1. Η τυπολογία γίνεται για να ανταποκριθεί ιδίως στις ανάγκες πληροφορήσεως της κοινής γεωργικής πολιτικής. 2. Η τυπολογία εφαρμόζεται κάθε φορά που γίνεται δεόντως αναφορά στην απόφαση αυτή. Σε κάθε περίπτωση διευκρινίζεται ο απαιτούμενος βαθμός συγκεντρώσεως ή λεπτομέρειας. 3. Το πεδίο εφαρμογής της τυπολογίας αφορά κυρίως τη συλλογή και την παρουσίαση των στοιχείων ανάλογα με την κατηγορία τεχνικο-οικονομικού προσανατολισμού και την κατηγορία οικονομικού μεγέθους της εκμεταλεύσεως, ιδίως μέσα στο πλαίσιο των ερευνών, των κοινοτικών στατιστικών απογραφών και του δικτύου γεωργικής λογιστικής πληροφορήσεως της Ευρωπαϊκής Οικονομικής Κοινότητος. Άρθρο 4 Προ της 31ης Δεκεμβρίου 1980, η Επιτροπή με τη συνδρομή των Κρατών Μελών θα προβεί σε μία πλήρη εξέταση της τυπολογίας. Η εξέταση αυτή λαμβάνει υπόψη της ιδίως την εμπειρία που αποκτήθηκε κατά την εφαρμογή των διατάξεων αυτών και τις νέες κοινοτικές ανάγκες στο θέμα αυτό. Μετά την εν λόγω εξέταση και εφ' όσον παρίσταται ανάγκη, οι παρούσες διατάξεις θα τροποποιηθούν. Άρθρο 5 Η παρούσα απόφαση απευθύνεται στα Κράτη Μέλη. Έγινε στις Βρυξέλλες, στις 7 Απριλίου 1978.

Classification Labels:
943
304
1218
1219

Label Descriptions:
{"943": "Τεκμηρίωση", "304": "ΕΚΠΑΙΔΕΥΣΗ", "1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 494
4370
937
2497
4256

EuroVoc IDs (Expanded): 494
4370
937
2497
4256

Dataset Source: meu

Split: train